Karin Simonnæs

Karin Simonnæs (født 24. juni 1924, død 8. november 1984 i Bergen) var en norsk skuespiller. 

Karin Simonnæs debuterte i 1945 som Eline i Fru Inger til Østråt på Den Nationale Scene i Bergen, der hun siden var ansatt, unntatt i perioden 1948–1950 da hun var ved Nationaltheatret i Oslo. Hun spilte hovedroller i Bjørnstjerne Bjørnsons Paul Lange og Tora Parsberg og i Kjeld Abells Anna Sophie Hedvig. Hun tolket også flere roller i skuespill av Henrik Ibsen,  for eksempel Gina Ekdal i Vildanden, fruen i Bygmester Solness og fru Alving i Gengangere. Av andre roller kan nevnes Ophelia i Hamlet og Sonja i Anton Tsjekhovs Onkel Vanja. I  NRKs Fjernsynsteatret spilte hun Amalie Skram.

Karin Simonæs var gift med skuespilleren Rolf Berntzen (1918–2005) fra 1947.

Kilder 
 Omtale i Store norske leksikons papirutgave fra 2005–2007 (fri gjenbruk av tekst)

Eksterne lenker 
 
 

Skuespillere ved Den Nationale Scene
Skuespillere ved Fjernsynsteatret